सप्ताह में तीन दिन मिल रहा है पानी, वह भी दूषित
राजगढ़| गर्मीशुरू होने से पूर्व ही कस्बे के अनेक वार्डों में सप्ताह में तीन दिन नलों में पानी वितरण किए जाने से वाशिंदों में रोष है। वहीं दूसरी ओर लोगों को नलों से मिल रहे गंदे पानी के सेवन से रोग फैलने की आंशका बढ़ गई है। वाशिंदों दूषित पानी की जांच पेयजल व्यवस्था को दुरुस्त किए जाने की मांग की है। कस्बे के मालाखेड़ा गेट, माली मोहल्ला गोठवाल मोहल्ला सहित दर्जनों स्थानों पर जलदाय विभाग की ओर से दो दिनों में एक दिन पेयजल वितरण किया जा रहा है। इस पर नलों में कीचड़नुमा काला पानी बर्तनों में नीचे बैठ जाता है। प्रमोद व्यास, कमला शर्मा रामलाल सहित अन्य वाशिंदों ने बताया कि दूषित पानी पीने से लोगों को पेट सहित अन्य बीमारियों का दंश झेलना पड़ रहा है।
hin_Deva hin_Deva